Maskerbal op Oudtshoorn | Oudtshoorn Courant
Maskerbal op Oudtshoorn
Thursday, 09 March 2017, 14:24
'n Maskerbal vind op 17 Maart plaas.
OUDTSHOORN NUUS - Volgens Oudtshoorn se uitvoerende burgemeester, Colan Sylvester, hoop hy om R100 000 vir aanwending in die gemeenskap in te samel met die maskerbal wat op Vrydag 17 Maart aangebied word.
Die maskerbal is 'n eerste vir die dorp en volgens Sylvester sal hy dit graag 'n jaarlikse instelling maak.
Alhoewel kaartjies reeds flink verkoop is daar nog 'n hele aantal beskikbaar. Die maskerbal word in die banketsaal by die burgersentrum aangebied en begin om 18:30. Kaartjiehouers ontvang elkeen 'n masker om tydens die geleentheid te dra.
Met die bekendstelling van die maskerbal het Sylvester gesê: "Kom en wees deel van die masskerbal waar ons as gemeenskap van die Groter Oudtshoorn saam kan staan en 'n verskil kan begin maak.
Koop 'n kaartjie vir u en u metgesel en besighede kan 'n tafel koop vir hulle personeel om die maskerbal by te woon en so ook deel wees daarvan om van hierdie eer-ste jaarlikse fondsinsamelingsfunksie 'n groot sukses te maak."
Die kaartjies beloop R150 per persoon. Besighede kan 'n bydrae maak deur R2000 per tafel vir tien persone te betaal.
Kaartjies kan by die kassiere by die burgersentrum gekoop word of elektronies bekom word deur die geld in die volgende rekening in te betaal:
Tak : Oudtshoorn
Rek Naam : Oudtshoorn Munisipaliteit
Rek Nommer : 408 537 2149
Verwysing : 100 104 818 076
Stuur 'n bewys van betaling met kontakbesonderhede en fisiese adres aan aurelia@oudtmun.gov.za en kaartjies sal dan afgelewer word.